24PES-358

Nafarroako Alderdi Popularrari atxikitako foru parlamentari Maribel García Malo andreak idatziz erantzuteko galdera egin du (11-24/PES-00358). Hona hemen Nafarroako Gobernuaren Etxebizitzako, Gazteriako eta Migrazio Politiketako kontseilariak horretaz ematen dion informazioa:

Ez dago berez batez besteko itxaronaldirik etxebizitza babestu berri bat erosteko; izan ere, kontuan hartu behar dira eskatutako etxebizitza mota (babes ofizialekoa/prezio tasatukoa), logela kopurua, udalerria, errenta tartea, kasu bakoitzean dagoen erreserba eta baremoan lortutako puntuazioa. – Hori horrela, etxebizitza babestua sustatzen ez den udalerri bat aukeratuz gero, itxaronaldia amaigabea da. Beste kasu batzuetan berehala eskuratzen ahal da etxebizitza. Zenbait adibide aipatzearren:

* Hiru logelako prezio tasatuko etxebizitza hutsak geratu dira (adjudikatu barik) 2024an Barañainen eta Berriobeitin.
* Hiru logelako babes ofizialeko etxebizitza hutsak geratu dira (adjudikatu barik) Berriobeitin (2024) eta Zizur Nagusian (2023).

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko irailaren 25ean

Etxebizitzako, Gazteriako eta Migrazio Politiketako kontseilaria: Begoña Alfaro García